M9 (Baltarusija)
Magistralinis kelias M9, taip pat Minsko žiedinis automobilių kelias, MKAD (blrs. Мінская кальцавая аўтамабільная дарога, МКАД) – žiedinis kelias aplink Minską, praeinantis maždaug palei administracinę miesto ribą. Aplinkkelis turi tris juostas kiekviena kryptimi. Maršruto ilgis – 56,2 km. Greitis kelyje nustatytas 90 km/h, projektinis greitis – 120 km/h. Santrumpa „MKAD“ sutampa su panašaus Maskvos žiedinio kelio trumpuoju pavadinimu.